Version del 25 mai de 2019 a 16.37
2 octets suprimits , fa 10 mesos
→‎Enfança e jovença
Version del 25 mai de 2019 a 16.37 (modificar)
(→‎Enfança e jovença)
Version del 25 mai de 2019 a 16.37 (modificar) (desfar)
m (→‎Enfança e jovença)
Maria Salomea Skłodowska nasquèt a [[Varsòvia]] lo 7 de novembre de [[1867]]. Son paire, [[Władysław Skłodowski]] ([[1832]]-[[1902]]), èra professor de [[matematicas]] e de [[fisica]] e sa maire, [[Bronisława Boguska]] ([[1835]]-[[1878]]), èra institutritz. Aviá tres sòrres, dichas Zofia ([[1861]]-[[1876]]), [[Bronisława Dłuska|Bronisława]] ([[1865]]-[[1939]]) e [[Helena Szalay|Helena]] ([[1866]]-[[1961]]), e un fraire dich [[Józef Skłodowski|Józef]] ([[1863]]-[[1937]]). La familha èra d'origina nobla mai aviá perdut la màger part de sei bens en causa de son engatjament au profiech dau [[nacionalisme]] [[Polonha|polonés]]<ref>En [[1795]], [[Polonha]] aviá perdut son [[independéncia]] e èra estada partejada entre [[Prússia]], [[Russia]] e [[Austria]]. Aquela situacion durèt fins a l'insureccion polonesa de [[1918]].</ref>.
L'enfança de Maria Skłodowska foguèt prefondament marcada per la [[mòrt]] de sa sòrre Zofia, tuada per lo [[tifus]] en genier de [[1876]], e de sa maire, victima de la [[tuberculòsi]] en mai de [[1878]]<ref>Inicialament [[catolicisme|catolica]], Maria Skłodowska venguèt [[agnoticismeagnotisme|agnostica]] après aquelei decès.</ref>. D'efiech, fòrça tocada per aqueleis eveniments tragics, se refugièt dins leis estudis onte brilhèt rapidament dins totei lei matèrias gràcias a l'ajuda de son paire<ref>Accusat de sostenir lo [[nacionalisme]] [[Polonha|polonés]] – çò qu'èra verai – [[Władysław Skłodowski]] perdiguèt son emplec de professor. Pasmens, recuperèt lo materiau de son laboratòri e l'utilizèt per ensenhar lei [[sciéncia]]s a seis enfants.</ref>. En [[1883]], obtenguèt ansin son diplòma de fin d'estudis segondaris amb un medalha d'[[aur]]. Jonhèt alora l'[[Universitat volanta]] que particapava a l'educacion clandestina de la populacion polonesa.
Pasmens, Maria Skłodowska desirava tanben realizar d'estudis superiors. En [[1890]], quand sa sòrre partiguèt estudiar a [[París]], chausiguèt donc de venir governanta per espanhar lei sòus necessaris per la rejónher. En parallèl, gràcias a un cosin [[quimia|quimista]], [[Józef Boguski]] ([[1853]]-[[1933]])<ref>[[Józef Boguski]] èra estat assistent dau quimista [[Russia|russa]] [[Dmitri Mendeleiev]], autor de la [[taula periodica]] deis elements.</ref>, intrèt dins un laboratòri de [[Varsòvia]].
Recuperada de « https://oc.wikipedia.org/wiki/Especial:MobileDiff/2124018 »